Fabio Jakobsen sejrer for anden gang i Kina Feltet.dk
21. oktober 2018 10:10 af Andreas N. Weisberg Foto: Bora-hansgrohe / BettiniPhoto
Den drønhurtige hollænder sejrede for anden gang i Gree-Tour of Guangxi da han i spurten på sjette og sidste etape, slog Pascal Ackerman (BORA-Hansgrohe) samt Rüdiger Selig (BORA-Hansgrohe). Gianni Moscon forsvarede sin føring og vinder dermed løbet.
Med sejren på sidste etape af det kinesiske etapeløb, hiver han Quick-Steps samlede sejre for denne sæson op på 73, en yderligere tangering af deres tidligere rekord på 71 sejre.
Sjette etape af Gree-Tour of Guangxi bød på 169 kilometer i omkring den kinesiske by Guilin. Den største udfordring for rytterne på dagens etape var anden-kategoristigningen Yanshan Hill der toppede efter 128 kilometer.
Som de andre dage, var det regn og gråvejr der satte agendaen for rytterne da de rullede ud på starten af sidste etape. Seks lykkeriddere formået at rive sig fri fra feltet og sammen formede de dagens udbrud. Gruppen bestod af Tosh Van der Sande (Lotto-Soudal), Mayin Wang (Bahrain-Merida), Nathan Van Hooydonck (BMC), José Goncalves (Katusha-Alpecin), Lennard Hofstede (Team Sunweb) samt Bruno Armirail (Groupama-FDJ).
Udbruddet fik opbygget et fornuftigt forspring ned til feltet, der på sit højeste lød på lige knap fire minutter. Dermed var det også udbruddet der ramte dagens kategori to stigning først, dog uden de helt store angreb. Da feltet ramte stigningen var det kun Astanas Andrey Grivko der forsøgte sig på at angribe, men der var ikke meget at komme efter for den 35-årige der kunne se sig falde tilbage til feltet igen.
På nedkørslen fra Yanshan Hill begyndet feltet at stramme grebet om udbrydergruppen og dette betød også, at forspringet lige så stille blev mindre og mindre. Med Quick-Step Floors i fronten af feltet, kunne udbryderne se sig selv hentet lige udenfor ti-kilometerporten og der var dermed lagt op til en massespurt.
Regnen var endnu en gang med til at gøre spurten kaotisk, men dette skulle ikke forhindre Jakobsen i at tage sin anden sejr i løbet. I Sputen sejrede han foran Ackerman og Selig og bliver dermed også vinder af pointkonkurrencen.
Gianni Moscon forsvarede sin føring på ni sekunder ned til Felix Grossschartner (BORA-Hansgrohe) og vinder dermed løbet og ungdomskonkurrencen. Sergei Chernetski (Astana) fuldender podiet imens bjergkokurrencen bliver vundet af Silvan Dillier (AG2R).
Team ABC Junior er klar til 2018 med ...
Christian Ranneries roser nyt initiativ